Sekolah Rendah Islam Al Masriyah

Sekolah Rendah Islam Al Masriyah atau nama ringkasnya SRI Al Masriyah, merupakan sebuah Sekolah rendah Arab yang terletak di 1267,Jalan Abdul Kadir.

Pada 2009, Sekolah Rendah Islam Al Masriyah memiliki 208 pelajar lelaki dan 171 pelajar perempuan, menjadikan jumlah keseluruhan murid seramai 379 orang. Ia mempunyai seramai 27 orang guru.2009

Sejarah 
RIWAYAT HIDUP TUAN GURU: ALMARHUM TUAN GURU HJ. MOHD SALLEH ALMASRY PENGASAS DAN MUDIR PERTAMA
(1875 - 1970)
MADRASAH AL- MASRIYAH: (1906 - 1951)
Mohammed Salleh berasal dari Rasah, Negeri Sembilan dan dilahirkan pada tahun 1875. ayahnya bernama Baki Bin Lundang dan ibunya Mariah Bt. Mohammed Ali. Beliau merupakan anak bongsu di antara tiga orang adik-beradik. Berpendidikan tiga tahun di sekolah Kebangsaan Bukit Nenas, Seremban dan kemudian melanjutkan pengajiannya ke Bersilam, Langkat di Sumatera di atas minatnya yang amat sangat di dalam bidang keagamaan.
Beliau menuntut di sana dengan bertemankan dua orang sepupunya, iaitu Abdul Rahman dan Yaacub Mohammed Ali Hanifah. Mereka bergurukan Tuan Syeikh Abdul Wahab. Setelah beberapa tahun menuntut di sana, beliau pun pulang dengan gelaran Fakeh Mohammed Saleh. Kemudian beliau meneruskan pengajiannya dengan Tuan Guru Haji Minal ( Tuan Guru Haji Zainal Abidin Pettani ) di Sungai Dua, Butterworth dan kemudiannya berpindah pula ke Padang Lalang, Bukit Mertajam dan berguru pula dengan Tuan Guru Imam Haji Ahmad. 
Di atas keazaman dan dorongan Tuan Guru Imam Haji Ahmad, Fakeh Mohammed Salleh mencatat sejarah putera Melayu yang ulung melanjutkan pengajiannya ke Universiti Al - Azhar di Mesir pada tahun 1899 dengan menggunakan passport Penang. Setibanya di sana beliau ditangkap oleh pihak berkuasa Mesir yang telah menganggapnya sebagai pengintip Turki kerana wajahnya mirip rakyat Turki. Sewaktu itu Mesir dan Turki dalam berkonfrantasi, tetapi akhirnya beliau dibebaskan.
Sewaktu menuntut di Mesir, beliau telah menempuh berbagai-bagai penderitaan. 
Pada  era  Tuan  Guru  Haji  Salleh  Al-Masry, sekolah  ini  dikenali  sebagai  Madrasah  Al-Masriyah  dengan  bersistemkan  pengajian  pondok. Pada  tahun  1950an Sistem  pendidikan  mula  bertukar  dengan  memasukkan  pengajian  bahasa  Inggeris  semasa  pentadbiran  menantu  beliau  iaitu  Tuan  Haji  Ahmad  Fuad.
Sistem  akademik  sepenuh  masa  diperkenalkan  pada  tahun  1990  dengan  menggunakan  sukatan  Kementerian  Pelajaran  Malaysia . Walau bagaimanapun, pelajaran  agama  masih  diberi  keutamaan  iaitu  70%  dengan  menggunakan  sukatan  dari  Al-Azhar   dan  penumpuan  kepada  pelajaran  akademik  adalah  sebanyak  30%.  Sistem  ini  digunapakai di sekolah  ini  sehingga  sekarang.

Pencapaian 
Pada  tahun  1 Januari 2007  sekolah  ini  telah  mendaftar  sebagai  Sekolah  Agama  Bantuan  Kerajaan (SABK)  dan  terus  mengikuti  sukatan  yang  sedia  ada.

 Alamat
Sekolah Rendah Islam Al Masriyah
1267,Jalan Abdul Kadir 
14000, Bukit Mertajam
Pulau Pinang, Malaysia
Telefon =  6045371705
Fax       = 6045385126

 Pautan luar 



Sekolah Rendah Islam Al Masriyah
Sekolah Rendah Islam Al Masriyah